Para outras páxinas con títulos homónimos véxase: Pedro Rodríguez.

**Pedro Rodríguez Ledesma**, máis coñecido como **Pedro** ou **Pedrito**, nado en Santa Cruz de Tenerife o 28 de xullo de 1987, é un futbolista canario. Xoga de dianteiro para o AS Roma da Serie A italiana.

É o único xogador da historia do fútbol que conseguiu marcar polo menos un gol nas seis competicións oficiais de clubs durante unha mesma tempada: Liga, Copa do Rei, Supercopa de España, Liga de Campións, Supercopa de Europa e Copa Mundial de Clubs durante o ano 2009. 
Este logro alcanzouno o 16 de decembro de 2009 ao marcar un dos goles do seu equipo no Mundial de Clubs de Abu Dabi durante a semifinal contra o Atlante de México, e na final contra o Estudiantes LP da Arxentina, gol que serviu para provocar a prórroga do partido, no minuto 89.

Tamén xoga na selección de fútbol de España, coa que gañou a Copa Mundial de Fútbol en 2010 e a Eurocopa de 2012, dous dos tres títulos do triplete conseguido pola selección entre 2008 e 2012, inédito na historia do fútbol.

Traxectoria
-----------

### Inicios

Naceu en Santa Cruz de Tenerife. Coñecido nos seus inicios co alcume de *Pedrito*, formouse nas categorías inferiores do CD San Isidro. A tempada 2003-04 empezou a destacar co equipo xuvenil, anotando 24 goles na liga da categoría. Ese mesmo ano chegou a debutar co primeiro equipo en Terceira División, a pesar de ter só 16 anos. Ao termo da tempada, en agosto de 2004, e tras participar no Torneo Xuvenil de Adeje, foi descuberto polos observadores do FC Barcelona, que decidiron incorporalo aos xuvenís do club azulgrana.

### FC Barcelona

Co equipo xuvenil do FC Barcelona foi campión de liga na tempada 2006-07 e de Copa en 2007 -anotando un gol na final-. Tras pasar polo desaparecido Barcelona C, e tras a desaparición deste, na tempada 2007-08 saltou ao Barcelona B, ás ordes de Pep Guardiola, onde logrou o campionato de Terceira División e o ascenso de categoría. A súa chegada ao segundo equipo foi avalada polo propio Guardiola e Juan Carlos Pérez Rojo, o seu adestrador en xuvenís, cando parecía que o seu futuro era irse cedido ao Racing Club Portuense.

O seu debut co primeiro equipo do Barcelona foi o 11 de setembro de 2007, con motivo da final da Copa Catalunya, na que os azulgrana caeron ante o Gimnàstic de Tarragona.

O 12 de xaneiro de 2008 entrou na convocatoria do FC Barcelona - Real Murcia, tras unha lesión de última hora de Santiago Ezquerro, e ese mesmo día debutou en Primeira División, substituíndo a Samuel Eto'o nos tres últimos minutos do partido, cando os azulgrana dominaban por catro goles a cero.

A tempada 2008-09 o novo técnico, Pep Guardiola, convocoulle para realizar a pretemporada co primeiro equipo en terras escocesas, onde logrou o seu primeiro gol coa camiseta azulgrana, nun encontro amigable A partir do stage en Escocia o club cambioulle o seu diminutivo "*Pedrito*" polo seu nome "*Pedro*" na serigrafía das camisetas.

Pouco despois, o día 13 de agosto de 2008, debutou como titular nun encontro da eliminatoria previa da Liga de Campións da UEFA, contra o Wisła Cracovia.

Esa tempada xogaríaa dacabalo entre o primeiro equipo, onde tivo 13 aparicións, e o Barça Atlètic en Segunda B, onde foi un dos xogadores máis importantes para o adestrador Luís Enrique, con 27 aparicións.

Foi convocado para a final da Liga de Campións da UEFA disputada en Roma entre o FC Barcelona e o Manchester United. Substituíu a Andrés Iniesta no 92 xogando así os últimos minutos do tempo de desconto.

O 16 de agosto de 2009 anotou o seu primeiro gol oficial coa camiseta do primeiro equipo, convertendo o segundo gol do Barça na ida da Supercopa de España, fronte ao Athletic de Bilbao en San Mamés, finalizando o partido co resultado de 1-2. Esa mesma semana asinou o seu primeiro contrato profesional que lle vinculaba ao primeiro equipo blaugrana ata xuño de 2014 e cunha cláusula de rescisión de 75 millóns de euros.

O 29 de agosto de 2009, no minuto 26 do segundo tempo extra (116 tempo corrido) anotou o gol, a pase de Messi, que lle deu o título de campión da Supercopa de Europa ao FC Barcelona.

O 29 de setembro de 2009 anotou o seu primeiro gol en Liga de Campións no minuto 76 ante o FK Dynamo Kyiv, o cal deulle a vitoria ao FC Barcelona por 2-0.

O 19 de decembro de 2009 contribuíu na vitoria do Barça ao lograr o empate no minuto 89 ante Estudantes de La Plata na final da Copa Mundial de Clubs da FIFA realizada en Abu Dabi, a que gañaría o equipo blaugrana no tempo extra grazas a un gol co peito de Lionel Messi.

Selección nacional
------------------

O 20 de maio de 2010 Pedro foi convocado por primeira vez para a selección absoluta por Vicente del Bosque, para representar a España no Mundial de Suráfrica de 2010.

Debutou coa selección o 29 de maio de 2010 fronte a Arabia Saudita nun partido amigable de preparación de face ao Mundial 2010 que finalizou coa vitoria de España por 3-2, e conseguiu o seu primeiro gol como internacional noutro amigable preparatorio para o mundial surafricano disputado contra Polonia, o 8 de xuño de 2010 na Nueva Condomina de Murcia, un tanto que significou o 6 a 0 na vitoria da selección española fronte aos polacos.

O 11 de xullo de 2010 proclamouse campión da Copa Mundial de Fútbol coa selección española en Suráfrica.

Clubs
-----

| Club | País | Ano |
| --- | --- | --- |
| CD San Isidro | España | 2003-2004 |
| FC Barcelona Xuvenil A | España | 2004-2006 |
| FC Barcelona C | España | 2006-2007 |
| FC Barcelona B | España | 2007-2009 |
| FC Barcelona | España | 2008-2015 |
| Chelsea FC | Inglaterra | 2015- |

Estatísticas
------------

Actualizado a 15 de maio de 2010.

| Club | Tempada | Liga | Copa do Rei | Comp. Europea | Outras | Total |
| --- | --- | --- | --- | --- | --- | --- |
| Part. | Goles | Part. | Goles | Part. | Goles | Part. | Goles | Part. | Goles |
| **Barcelona B** | 2006–07 | 1 | 0 | - | - | - | - | - | - | 1 | 0 |
| 2007–08 | 37 | 7 | - | - | - | - | - | - | 37 | 7 |
| 2008–09 | 17 | 10 | - | - | - | - | - | - | 17 | 10 |
| **Total** | 55 | 17 | - | - | - | - | - | - | 55 | 17 |
| **Barcelona** | 2007–08 | 2 | 0 | 0 | 0 | 0 | 0 | - | - | 2 | 0 |
| 2008–09 | 6 | 0 | 3 | 0 | 5 | 0 | - | - | 14 | 0 |
| 2009-10 | 34 | 12 | 4 | 3 | 9 | 4 | 5 | 4 | 49 | 22 |
| **Total** | 40 | 12 | 7 | 3 | 14 | 4 | 5 | 4 | 65 | 22 |
| **Total Carreira** | 95 | 28 | 7 | 3 | 14 | 4 | 5 | 4 | 121 | 39 |

Palmarés
--------

### Campionatos nacionais

| Título | Club | País | Ano |
| --- | --- | --- | --- |
| Terceira División de España | FC Barcelona B | España | 2008 |
| Copa do Rei | FC Barcelona | España | 2009 |
| Liga de España | FC Barcelona | España | 2009 |
| Supercopa de España | FC Barcelona | España | 2009 |
| Liga de España | FC Barcelona | España | 2010 |

### Campionatos internacionais

| Título | Club | País | Ano |
| --- | --- | --- | --- |
| Liga de Campións da UEFA | FC Barcelona | España | 2009 |
| Supercopa de Europa | FC Barcelona | España | 2009 |
| Copa Mundial de Clubs da FIFA | FC Barcelona | España | 2009 |
| Copa Mundial de Fútbol | Selección española | España | 2010 |

Notas
-----

1. ↑  "Don Pedro e o seu histórico pleno goleador - MARCA.com".
2. ↑  Marca, ed. (1 de xullo de 2012). "España reescribe a historia".
3. ↑  El Día. ""Estou moi ilusionado con xogar no FC Barcelona"". Arquivado dende o orixinal o 16-01-2011. Consultado o 13-4-2008.
4. ↑  Marca. "O Barça perde a Copa Catalunya ante o Nàstic". Consultado o 13-4-2008.
5. ↑  As (12-1-2008). "O dianteiro do filial Pedrito substitúe a Ezquerro na convocatoria". Consultado o 14-1-2008.
6. ↑  Diario de Avisos (12-7-2008). "Pep Guardiola confirma a Pedrito e Jeffren". Consultado o 29-7-2008.
7. ↑  El Periódico de Cataluña (25-7-2008). "O Barça de Guardiola arroia a un débil Hibernian (0-6) e estréase cun xogo esperanzador". Consultado o 29-7-2008.
8. ↑  SPORT.es. "Primeiro gol oficial de Pedro co Barça". Consultado o 16-8-2009.
9. ↑  "Pedrito xa é Pedro: 75 millóns de cláusula". elmundo.es. 20 de agosto de 2009.
10. ↑  "Valdés, Pedro, Javi Martínez e Llorente, as sorpresas da lista para o Mundial - Deportes - Fútbol - Marca.com".
11. ↑  "España gañou (3-2)". Arquivado dende o orixinal o 13 de marzo de 2012. Consultado o 17 de xuño de 2010.
12. ↑  A racha goleadora de Pedro trasládase a *La Roja*

Véxase tamén
------------

### Ligazóns externas

* Ficha de Pedro no sitio web do FC Barcelona
* Sport - Pedrito: Cambio de chip para pasar de Terceira a Primeira nunhas horas (14/1/2008) *(en castelán)*
* "A Pedrito, ni tocarlo" - elpais.com (1/9/2009) *(en castelán)*
* Entrevista a Pedro - elmundodeportivo.es (3/11/2009) *(en castelán)*
* uefa.com - Pedro, factoría de Guardiola Arquivado 13 de abril de 2010 en Wayback Machine. (10/04/2010) *(en castelán)*
* PR17, o rapaz exemplar para Guardiola - elpais.com (12/04/2010) *(en castelán)*

| * v
* c
* e
Selección de España - Campioa da Eurocopa de 2012 |
| --- |
| 
* 1 Casillas (c)
* 2 Albiol
* 3 Piqué
* 4 Martínez
* 5 Juanfran
* 6 Iniesta
* 7 Pedro
* 8 Xavi
* 9 Torres
* 10 Fàbregas
* 11 Negredo
* 12 Valdés
* 13 Mata
* 14 Alonso
* 15 Ramos
* 16 Busquets
* 17 Arbeloa
* 18 Alba
* 19 Llorente
* 20 Cazorla
* 21 Silva
* 22 Navas
* 23 Reina
* Adestrador: Del Bosque

 | España |

| * v
* c
* e
Selección de España - Campioa do Mundo de 2010 |
| --- |
| 
* 1 Casillas (c)
* 2 Albiol
* 3 Piqué
* 4 Marchena
* 5 Puyol
* 6 Iniesta
* 7 Villa
* 8 Xavi
* 9 Torres
* 10 Fàbregas
* 11 Capdevila
* 12 Valdés
* 13 Mata
* 14 Alonso
* 15 Ramos
* 16 Busquets
* 17 Arbeloa
* 18 Pedro
* 19 Llorente
* 20 Javi Martínez
* 21 Silva
* 22 Navas
* 23 Reina
* Adestrador: Del Bosque

 | España |

|  |  |
| --- | --- |
| Control de autoridades | 
* Wd: Q179773
* GEC: 0520725
* Munzinger: 01000007973
* As: 17184
* BDFutbol: 4097
* EUfootballInfo: 16256
* FIFA: 318601
* FootballDatabase: 27787
* L'Équipe: 28752
* NFT: 38186
* SoccerBase: 52263
* Soccerway: 61275
* Transfermarkt: 65278
* UEFA: 250002701
* Worldfootball: pedro\_7

 |